ആരോഗ്യ ബോധവത്കരണ ക്യാമ്ബ് പൂച്ചാക്കല് : എന്റെ മാലിന്യം, എന്റെ ഉത്തരവാദിത്വം എന്ന വിഷയത്തെ ആസ്പദമാക്കി തൈക്കാട്ടുശ്ശേരി ബ്ലോക്ക് പഞ്ചായത്തും ജില്ലാ ശുചിത്വമിഷനും സംയുക്തമായി നടത്തിയ ആരോഗ്യ ശുചിത്വബോധവത്കരണ ക്യാമ്ബ് ബ്ലോക്ക് പഞ്ചായത്ത് പ്രസിഡന്റ് പി.എം.പ്രമോദ് ഉദ്ഘാടനം ചെയ്തു. വൈസ് പ്രസിഡന്റ് സ്മിതാ ദേവാനന്ദ് അദ്ധ്യക്ഷയായി. പാണാവള്ളി പഞ്ചായത്തിലെ മുഴുവന് വാര്ഡുകളിലും നല്കാനുള്ള ശുചിത്വ കലണ്ടര് പ്രസിഡന്റ് ധന്യ സന്തോഷ് ഏറ്റുവാങ്ങി. ജനപ്രതികള്ക്കുള്ള തുണിസഞ്ചി ബ്ലോക്ക് പഞ്ചായത്ത് വികസന സ്റ്റാന്ഡിംഗ് കമ്മിറ്റി ചെയര്മാന് രാജേഷ് വിവേകാനന്ദന് പഞ്ചായത്ത് വൈസ് പ്രസിഡന്റ് എസ്. ജയകുമാറിന് കൈമാറി. ആര് രാഹുല്, സുബ്രഹ്മണ്യന്, ജി.ഇ.ഒ രതീഷ് എന്നിവര് ക്ലാസെടുത്തു. ബി.ഡി.ഒ സിസിലി നന്ദി പറഞ്ഞു.